jkorsvik/nowiki_second_scrape_merged huggingface dataset:
CAS-nummer

CAS-nummer (engelsk: CAS registry number) er unike, numeriske identifikasjonskoder for kjemiske forbindelser, polymerer, biologiske sekvenser, blandinger og legeringer. Chemical Abstracts Service (CAS) som er en divisjon av American Chemical Society tildeler disse kodene til hver eneste kjemikalie som har blitt beskrevet i litteraturen. CAS vedlikeholder og selger en database med disse kjemikaliene, kjent som CAS registry. Over 27 millioner forbindelser har til nå fått et CAS-nummer, og om lag 50 000 nye registreres hver uke. Intensjonen er å gjøre databasesøk enklere, siden kjemikalier ofte har forskjellige navn. De aller fleste molekyldatabaser tillater i dag søking med CAS-nummer. 


== Format ==
Et CAS-nummer deles med bindestrek i tre deler, den første delen består av opptil seks siffer, det andre av to siffer, og den tredje består av et enkelt siffer som fungerer som en sjekksum. Tallene tildeles i økende rekkefølge og har ingen iboende mening. Sjekksummen kalkuleres ved å ta det siste sifferet ganger 1, det neste sifferet ganger 2, det neste ganger 3 osv, addere alle disse og beregne en sum modulo 10. For eksempel er CAS-nummeret til vann 7732-18-5, og sjekksummen beregnes som (8×1 + 1×2 + 2×3 + 3×4 + 7×5 + 7×6) mod 10 = 105 mod 10 = 5.


== Isomerer, enzymer og blandinger ==
Forskjellige isomerer av et molekyl får forskjellige CAS-numre: D-glukose har 50-99-7, L-glukose har 921-60-8, α-D-glucose has 26655-34-5, etc. Av og til får hele klasser av molekyler et enkelt CAS-nummer, gruppen av Alkohol dehydrogenaser har nummeret 9031-72-5. Et eksempel på en blanding med CAS-nummer er Sennepsolje (8007-40-7).


== Datasøk ==
Når man bruker CAS-nummer til søk i databaser er det lurt å bruke numrene til nært beslektede forbindelser. For eksempel, for å søke etter informasjon om kokain (CAS 50-36-2), bør en inkludere kokain hydroklorid (CAS 53-21-4), siden det er den formen som oftest brukes. 
Følgende gratis ressurser kan brukes for å finne CAS-nummeret gitt at man kjenner formel eller struktur.

NIHs ChemIDplus
National Institute of Standards and Technologys Chemistry WebBook
The NCI Database Browser
The Dutch Dictionary on Organic Chemistry


== Se også ==
NSC number
UN number
EINECS number
SMILES


== Eksterne lenker ==
CAS registry description, the Chemical Abstracts Service
Sonja Hagemanns barne- og ungdomsbokpris

Sonja Hagemanns barne- og ungdomsbokpris utdeles av forlaget Aschehoug. Prisen går til en forfatter av en norsk barne- eller ungdomsbok etter innstilling fra forlagets barnebokredaksjon og ledelse.
Prisen har fått navn etter litteraturhistorikeren Sonja Hagemann. Hagemann skrev flere bøker om norsk barnelitteratur, inklusive det tre bind store standardverket Barnelitteratur i Norge.


== Prisvinnere ==
1990: Klaus Hagerup, for Høyere enn himmelen
1991: Jostein Gaarder, for Sofies verden
1992: Kari Bøge, for Ryggen fri
1993: Mathis Mathisen, for Sandor
1994: Erling Pedersen, for Operasjon Storm
1995: Mette Newth, for Det mørke lyset
1996: Arne Berggren, for Dronningen
1997: Harald Nordberg, Min første eventyrbok
1998: Harald Rosenløw Eeg, for Filter
1999: Sverre Knudsen, for Kommer sjelden alene
2000: Torun Lian, for Ikke naken, ikke kledd
2001: Marit Nicolaysen, for Svein og rotta på rafting
2002: Hilde Hagerup, for Løvetannsang
2004: Bjørn Sortland,  for Kunstdetektivene (serie)
Balaraja

Balaraja er en by i provinsen Banten på Java i Indonesia. Befolkningen anslås (2005) til 130 200 innbyggere.
Cikupa

Cikupa er en by i provinsen Banten på Java i Indonesia. Befolkningen  anslås (2005) til 174 200.
Curug

Curug er en by i provinsen Banten på Java i Indonesia. Befolkningen anslås (2005) til 191 600.
Kresek

Kresek er en by i provinsen Banten på Java i Indonesia. Befolkningen anslås (2005) til 110 300.
Pasarkemis

Pasarkemis er en by i provinsen Banten på Java i Indonesia. Befolkningen anslås (2005) til 154 200.
Pondok Aren

Pondok Aren er en by i provinsen Banten på Java i Indonesia. Befolkningen anslås (2005) til 190 200.


== Referanser ==
Ralph Høibakk

Ralph Høibakk (født 14. juli 1937 på Rjukan) er en norsk sivilingeniør  utdannet ved Norges tekniske høgskole i Trondheim 1962, avdeling for teknisk fysikk. I en alder av 79 år tok han doktorgraden i matematikk ved Universitetet i Tromsø, med professor Dag Lukkassen som hovedveileder.  Han er en profilert næringslivsleder og  fjellklatrer. Ralph Høibakk er en av de mest markante skikkelsene i norsk klatrehistorie med en rekke ekspedisjoner, førstebestigninger og bestigninger bak seg.


== Bestigninger og ekspedisjoner ==
Sammen med Arne Randers Heen utførte han i 1958 førstebestigning av Trollryggen i Romsdalen. Dette var den første norske ruten hvor fjellklatrere måtte overnatte i veggen. Trollryggen er med sine 3,5 km fremdeles Europas lengste klatrerute. Han har også foretatt den første vinterbestigning av Stetind i Tysfjord. Videre var han deltager i den norske Himalayaekspedisjonen i 1964 og besteg Tirich Mirs østtopp (7 692m) den 25. juli 1964 sammen med Anders Opdal. I 1985 var han også med i den første norske ekspedisjonen som besteg Mount Everest (8 848m), og i 1988 besteg han Mt. Vinson i Antarktis.
Han har fulgt i Nansens fotspor over Grønlandsisen og vært på Sydpolen (Den norske sydpolekspedisjonen 1990) hvor han realiserte Ernest Shackletons drøm om å krysse Antarktis fra kyst (Berkner Island) til kyst for egen kraft. Han er, sammen med bl.a. Arne Næss jr., Cecilie Skog og Randi Skaug en av få  nordmenn som har fullført "The Seven Summits", dvs. besteget det høyeste fjell på hvert av de syv kontinenter. Noen av dem har han besteget to ganger. I 1995 besteg han Drangnag-Ri (6 801m) i Nepal i nærheten av Mount Everest.


== Næringsliv ==
Ralph Høibakk er professor II ved sivilingeniørstudiet i Narvik og foreleser i teknologiledelse. Han grunnla NorData og var senere administrerende direktør i Tandberg Data A/S. Han er en etterspurt styrerepresentant og har sittet i en rekke styrer. I flere av dem som styreformann, bla. i Triad, Farmagon A/S, Tandberg Television.
Eier i firmaet Høibakk Invest AS.


== Bibliografi ==
Ralph Høibakk har skrevet to bøker:

Ralph Høibakk: Mine fjelleventyr (1994)
Ralph Høibakk og Simen Mørdre: Sydpolen på tvers: den Norske Sydpolekspedisjonen 1990 (1991)


== Litteratur ==
Arne Næss: Opp stupet, Gyldendal, Oslo 1964.


== Referanser ==


== Eksterne lenker ==

(no) Publikasjoner av Ralph Høibakk i forskningsdokumentasjonssystemet CRIStin

(no) Publikasjoner av Ralph Høibakk i BIBSYS
Teluknaga

Teluknaga er en by i provinsen Banten på Java i Indonesia. Befolkningen anslås til 128 300 (2005).


== Referanser ==
Bandung

Bandung er en millionby i provinsen Vest-Java på Java i Indonesia. Befolkningen anslås (2005) til 1 700 000. 
I kolonitiden ble byen kalt «Javas Paris» på grunn av en europeisk preget kultur og ambiens. Bandung har, likesom f.eks. Miami, en tropisk art-deco-arkitektur. 
Bandung ligger i de vakre Parahayanganfjellene, og klimaet er svalere enn i lavlandet, der heten er påtrengende. Siden midten av 1800-tallet har Bandung vært midt i en plantasjeregion.
Bandungkonferansen fant sted her fra 18. til 24. april 1955. Bandung er nå et sentrum for høyere utdannelse, handel og flyindustri.
Bekasi

Bekasi er en millionby i provinsen Vest-Java på Java i Indonesia.  Den ligger i provinsen Jawa Barat og har ca 3 millioner innbyggere, noe som gjør den til Indonesias nest folkerikeste by. Bekasi ligger umiddelbart øst for Jakarta og inngår i dens storbyområde Jabodetabekjur, noe som gjør Bekasi til en av verdens folkerikeste forstader.
Byen utgjør et eget distrikt Kota Bekasi som ikke skal forveksles med distriktet Kabupaten Bekasi som omgir byen.
Bekasi er en av de eldste byer i Indonesia, og var i sin til hovedstad i kongedømmet Tarumanagara. Da het byen Dayeuh Sundasembawa. Eldste skriftspor etter den er fra 400-tallet, bevitnet i tuguinskripsjonen.


== Referanser ==


== Eksterne lenker ==
Offisielt nettsted 
(en) Bekasi (city) – kategori av bilder, video eller lyd på Commons
Bogor

Bogor (av nederlenderne tidligere kalt Buitenzorg) er en storby i provinsen Vest-Java på Java i Indonesia. Befolkningen anslås (2005) til 769 300.
Byen var Indonesias hovedstad under den britiske okkupasjonen og ble benyttet som hovedstad av nederlenderne i den tørre årstiden. Byen er omgitt av fjell som Gunung Gede og Gunung Salak, og er det sted i verden med flest målte lynstormer per år. 
Bogor har et presidentpalass omgitt av en hjortepark og en svært stor botanisk have. Byen ligger langs hovedveien fra Jakarta til Bandung.
Ciampea

Ciampea er en by i provinsen Vest-Java på Java i Indonesia. Befolkningen anslås  til 207 400 (2005).
Bojong Gede

Bojong Gede er en by i provinsen Vest-Java på Java i Indonesia. Befolkningen anslås (2005) til 171 200.
Cibadak

Cibadak er en by i provinsen Vest-Java på Java i Indonesia. Befolkningen anslås (2005) til 229 700.


== Referanser ==
Cibungbulang

Cibungbulang er en by i provinsen Vest-Java på Java i Indonesia. Befolkningen anslås (2005) til 207 500.


== Referanser ==
Cileungsi

Cileungsi er en by i provinsen Vest-Java på Java i Indonesia. Befolkningen anslås  til 202 400 (2005).
Cimahi

Cimahi er en by i provinsen Vest-Java på Java i Indonesia. Befolkningen anslås (2005) til 378 000.
Cimahi ble grunnlagt i 1887, og ligger så nær storbyen Bandung (45 km fra sentrum) de to byene er grodd sammen og Cimahi også fungerer som soveby for Bandung. Cimahi har en stor militærbase for den indonesiske hær og en militærskole som i sin tid ble grunnlagt av nederlenderne.


== Eksterne lenker ==
Offisielt nettsted 
(en) Cimahi – kategori av bilder, video eller lyd på Commons
Ciomas

Ciomas er en by i provinsen Vest-Java på Java i Indonesia. Befolkningen anslås (2005) til 152 300.
Pacet

Pacet er en by i provinsen Vest-Java på Java i Indonesia. Befolkningen anslås (2005) til 328 300.
Karawang

Karawang er en by i provinsen Vest-Java på Java i Indonesia. Befolkningen anslås (2005) til 199 900.
Plumbon

Plumbon er en by i Kabupaten Cirebon i provinsen Jawa Barat (Vest-Java) på Java i Indonesia. Befolkningen anslås (2005) til 167 200.
Pamulang

Pamulang er en by i provinsen Vest-Java på Java i Indonesia. Befolkningen anslås (2005) til 174 500.
Rancaekek

Rancaekek er en by i kommunen (kabupaten) Bandung i provinsen Vest-Java på Java i Indonesia. Befolkningen anslås (2005) til 152 100.
Sukabumi

Sukabumi er en by i provinsen Vest-Java på Java i Indonesia. Byen ligger omtrent 80 kilometer sør for Jakarta på en høyde omtrent 600 meter over havet. Klimaet i byen er litt kaldere enn i de omliggende områdene. Hovednæringsveien er gummi. Befolkningen anslås (2005) til 276 400.
Sukaraja

Sukaraja er en by i provinsen Vest-Java på Java i Indonesia. Befolkningen anslås (2005) til 157 200.
Rengasdengklok

Rengasdengklok er en by i provinsen Vest-Java på Java i Indonesia. Den ligger bare om lag 50 km fra Jakarta og tilhører kommunen Karawang. Befolkningen anslås (2005) til 201 700.
Tasikmalaya

Tasikmalaya er en by i provinsen Vest-Java på Java i Indonesia. Befolkningen anslås (2005) til 271 200.
Marie Spångberg

Helga Marie Mathilde Sofie Spångberg (født 23. november 1865 i Oslo, død 23. november 1942) var Norges første kvinnelige lege.


== Familie ==
Marie Spångberg var datter av urmaker Alfred Spångberg (1829-1866) og Helene Wang (1835-1914). Hun hadde fem eldre brødre. Faren døde da Marie var et år gammel, og moren forsørget familien som frisør ved forskjellige teatre i Kristiania.
I 1897 giftet hun seg med øyelege Søren Holth (1863-1937).


== Utdannelse ==
Marie Spångberg tok guvernanteeksamen da hun var nitten år gammel, med svært gode resultater. Hun ble deretter en av de første elevene ved Fru Ragna Nielsens skole, og tok examen artium i 1886. Fire av hennes fem brødre hadde emigrert til USA, og de bekostet utdanningen hennes.Hun avla medisinsk embedseksamen ved universitetet i Oslo i 1893. Dermed ble hun Norges første kvinnelige lege, og den tredje kvinnen i landet med embetseksamen. (De to første var juristen Maren Cathrine Dahl og realisten Marie Geelmuyden.Etter oppnådd embetseksamen videreutdannet hun seg innen gynekologi i Tyskland.


== Yrkesliv ==
I 1895 etablerte hun egen legepraksis i Oslo.
I årene 1895-1897 var Marie Spångberg assistent ved Hagbarth Strøms kirurgiske privatklinikk. I 1896 ansatte Kristiania sundhedskommission henne som lege ved den veneriske avdelingen for kvinnelige pasienter, og året etter ble hun oppnevnt av Justisdepartementet som fast sakkyndig i rettsmedisinske spørsmål. Hun drev sin private legepraksis ved siden av disse vervene, inntil hun giftet seg. Ektemannen var svært opptatt med sin forskergjerning, og da paret fikk fem barn i løpet av seks år la Marie Spångberg ned privatpraksisen. Hun fortsatte som medlem av sunnhetskommisjonen til 1920, da hun fratrådte på grunn av dårlig helse.


== Kvinnesak ==
I 1887 ble Marie Spångberg og Minda Ramm foreslått som de første kvinnelige medlemmer av Det norske studentersamfunds styre. De fikk en del stemmer, men ble ikke innvalgt. Først fem år senere fikk studentersamfundet et kvinnelig styremedlem.


== Verker ==
Marie Spångberg forfattet en artikkel om hvordan behandling med legemiddelet Salvarsan påvirket kvinner og deres barn. Salvarsan var en organisk arsenforbindelse som ble introdusert i 1905 og brukt i behandlingen av syfilis. Artikkelen ble trykket i både norsk og tysk medisinsk tidsskrift.
Salvarsanbehandlede mødre og deres barn, i Forhandlinger i Det Norske Medicinske Selskap 1912, s. 121–124
Salvarsanbehandelte Mütter und ihre Kinder, i Deutsche medizinische Wochenschrift 6.3.1913, s. 462


== Litteratur ==
Å studere medisin - til skade for kvinnens helbred? - Tidsskrift for Den norske lægeforening


== Referanser ==
Belawan

Belawan er en havneby i provinsen Nord-Sumatra på Sumatra i Indonesia. Befolkningen anslås (2005) til 102 700.
Havnen i Belawan er den viktigste utskipningshavn for Medan og størstedelen av det nordige Sumatra. Herfra eksporteres gummi, tobakk, olje, palmeolje, krydder, kopra, te og fibre.
Havnen var sentral for hjelpearbeidet etter jordskjelvet i Indiahavet som fikk katastrofale følger sørlig for provinsen Aceh nær Belawan. 


== Eksterne lenker ==
Offisielt nettsted 
(en) Belawan – kategori av bilder, video eller lyd på Commons
Kisaran

Kisaran er en by i provinsen Nord-Sumatra på Sumatra i Indonesia. Befolkningen anslås (2005) til 130 000.
Pematang Siantar

Pematang Siantar er en by i provinsen Nord-Sumatra på Sumatra i Indonesia. Befolkningen anslås (2005) til 209 700.
Percut Sei Tuan

Percut Sei Tuan er en by i provinsen Nord-Sumatra på Sumatra i Indonesia. Befolkningen anslås (2001) til 17 863. Den er distriktshovedstad for distriktet Percut Sei Tuan som i henhold til folketellingen av 2010 hadde en befolkning på 384 672.


== Referanser ==


== Eksterne lenker ==
Indonesiske ministeriet for offentlige arbeider
Rantauprapat

Rantauprapat er en by i provinsen Nord-Sumatra på Sumatra i Indonesia. Befolkningen anslås (2005) til 103 000.


== Referanser ==
Sunggal

Sunggal er en by i provinsen Nord-Sumatra på Sumatra i Indonesia. Befolkningen anslås (2005) til 157 900.
Tanjung Balai

Tanjung Balai er en havneby i provinsen Nord-Sumatra på Sumatra i Indonesia. Befolkningen anslås (2005) til 142 500.
Byen ligger ved Malakkastredet, og har god fergeforbindelse mad mange avganger daglig over til Malaysias Port Klang, ikke langt fra hovedstaden Kuala Lumpur.
Chen Shui-bian

Chen Shui-bian (kinesisk: 陳水扁 pinyin: Chén Shuǐbiǎn, Wade-Giles: Ch'en Shui-pien, født 12. oktober 1950 i landsbyen Kuantien i Tainan fylke på Taiwan) er en tidligere taiwansk politiker. Han var president for Taiwan (Republikken Kina) fra 2000 til 2008. Annette Lu var hans visepresident. I 2009 ble han dømt til livsvarig fengsel for økonomisk utroskap.


== Offentlig virke ==
Chen tiltrådte Demokratisk framskrittsparti, som tradisjonelt har støttet taiwansk uavhengighet. Da han ble president tok over 50 års Kuomintang-styre slutt i den kinesiske republikken på Taiwan. Selv om han har moderert sine standpunkter, er han en kontroversiell person i Republikken Kina på grunn av sin holdning til taiwansk uavhengighet.
Chen Shui-bian annonserte 31. mai 2006 at han gir fra seg makten etter en rekke skandaler i den nærmeste familien. Chen skulle ikke lenger lede landets regjering, og gav fra seg styringen til statsminister Su Tseng-chang. Chen var fortsatt formelt statsoverhode frem til 2008, men lovet å holde seg unna alle innenriksanliggender. 
I september 2009 ble han dømt til livstids fengsel og skadeerstatning for underslag, bestikkelser og hvitvasking av penger.Hans dom ble ved anke omgjort til et 20 års fengselsopphold.Per mai 2018 fikk han sitt soningsavbrudd (på grunn av helseproblemer), som begynte i januar 2015, forlenget for 14. gang.Per juli 2020 hadde han fortsatt soningsavbrudd.


== Referanser ==


== Eksterne lenker ==
Human Rights Action Center - Free Chen Shui-Bian!
Presidentens hjemmeside
Uoffisiell side om presidenten Arkivert 11. april 2004 hos Wayback Machine.
Biddenden

Biddenden er en landsby og et verdslig sogn i området Weald i distriktet Ashford i grevskapet Kent, England. Den ligger omkring 8 km nord for byen Tenterden. Landsbyen er en stor, hovedsakelig preget av jordbruk, som var tidligere et senter for jernindustrien i Weald og som produsent av tekstiler i middelalderen. Ved folketellingen i 2011 hadde landsbyen og sognet en befolkning på 2 574 innbyggere.


== Stedsnavnet ==

Stedsnavnet Biddenden er avledet av den kentiske dialekten av angelsaksisk i betydningen «Biddas skogsbeite». Det er assosiert med jyske mannsnavnet Bidda og angelsaksisk -den, rydninger hvor dyr kunne beite. Sammensetningen Bidda (Bida) + ing + denn utviklet seg til Biddingden, dokumentet rundt år 993.


== Historie ==
Det finnes en lokal legende om siamesiske tvillinger som ble født i Biddenden i 1100. Elisa og Mary satt sammen med hoftene og skuldrene. De levde sammen i 34 år, før en av dem døde. Da det ikke fantes noen måte å skille dem fra hverandre på, døde den andre kort tid etter. De skal ha blitt gravlagt i Battle Abbey.Landsbyen var et sentrum for jern- og tøyproduksjon. Etter at  Edvard III i 1331 la ned forbud for eksport av uvasket ull, slo flere flamske tøymakere seg ned i området. De brakte med seg nye teknikker, noe som økte Biddendens betydning for ullindustrien. Det meste av hovedgaten ble anlagt på denne tiden, og det ble også anlagt en hellelagt gangvei til Tenterden.


== Referanser ==


== Eksterne lenker ==
(en) Biddenden – kategori av bilder, video eller lyd på Commons

Biddenden Parish Council
Biddendens historie
What You See Is What You Get

What You See Is What You Get er en video med Tina Turner som ble gitt ut i 1987. Videoen inneholder alle musikkvideoene fra albumet Break Every Rule.


== Sporliste ==
«Typical Male»
«Two People»
«What You Get Is What You See»
«Break Every Rule»
«Two People» (Tinas Hollywood Version)


== Referanser ==
NGU

NGU har flere betydninger:

Norges geologiske undersøkelse, statlig etat med ansvar for geologisk kartlegging og forskning.
Norges Godtemplar Ungdomsforbund, tidligere norsk ungdomsorganisasjon (nå Juvente)
Åkrehamn

Åkrehamn er en by på Karmøy i Rogaland, med bystatus fra 2002. Byen inngikk i tettstedet Åkrehamn/Veavågen sammen med Vedavågen. Dette tettstedet hadde 10 540 innbyggere 1. januar 2013. Fra 2014 ble det regnet som eget tettsted med 7 823 innbyggere. Åkrehamn har kort avstand til de to andre byene på Karmøy, Kopervik og Skudeneshavn, og til Haugesund på fastlandet.
På Åkra ligger Åkrehamn videregående skole (yrkesfaglig). Her ligger også Åkra gamle kirke, Åkra nye kirke og den nye Åkrahallen som kom i 2020.
Åkrehamn har fostret Jostein Grindhaug, Karl Magnus Sjøen og Jesper Saltvik Pedersen.
Åkrasanden ble i 2014 kåret til Norges flotteste strand, og fikk det blå flagget som er symbol på internasjonal miljøsertifisering for strender og marinaer.Åkrehamn Kystmuseum viser hvordan livet på Åkrehamn var før i tiden, museet har også mye informasjon om kontakten mellom Vest-Karmøy og USA.Åkrehamn tilbyr flotte naturopplevelser, en av dem er turen langs natur-og kulturstien som strekker seg mellom Åkra og Ferkingstad, her ligger fornminner og kulturminner som er å se langs strekningen.


== Referanser ==


== Eksterne lenker ==
Åkrehamns nettsted
(no) Åkrehamn Veksts nettsted
Langesund

Langesund er en by i Bamble kommune i Vestfold og Telemark fylke. Langesund ligger ved Skagerrak, på vestsiden av innseilingen til Frierfjorden. Langesund ligger på ei halvøy og har cirka 5500 innbyggere. Langesund er det administrative sentrum i Bamble kommune.


== Langesund kommune ==
Langesund er også navn på en tidligere kommune i Telemark. Bykommunen Langesund ble opprettet i 1837 etter at stedet hadde vært ladested fra 1765. I 1964 ble kommunene Langesund og Stathelle slått sammen med Bamble kommune.


== Historikk og næringsliv ==
Historisk sett er Langesund en by med lange maritime tradisjoner og var tidlig en av Norges viktigste byer innen skipsfart.
Langesund ble tollsted i 1570, og var på 1580-tallet den største utførselshavnen for trelast i Norge. Fra 1602 til omkring 1635 drev nederlendere et saltverk som kong Christian 4 bygde på Langøya for å rense innført salt. På slutten av 1600-tallet startet et stort skipsbyggeri, og da trelasten opphørte, ble skipsbygging og sjøfart de viktigste næringene i byen (se Langesund mekaniske verksted).
Tollstedet Langesund ble nedlagt i 1962.
Byens maritime tradisjoner har gitt opphav til flere bedrifter som har utviklet metoder for å beskytte sjøgående fartøyer og sjøinstallasjoner mot korrosjon, blant annet gjennom katodisk teknologi. To slike bedrifter er Skarpenord AS og Cathwell. Det lages også lystbåter i Langesund; snekka Skager 660 bygges i sin helhet på verftet ved Langesund.
Fra 2006 til 2008 drev selskapet Kystlink passasjertrafikk med fergene MS «Pride of Telemark» og MS «Fantaasia» fra Langesund til Hirtshals i Danmark og til Strömstad i Sverige.
Fra juli 2013 driver Fjordline passasjertrafikk mellom Langesund og Hirtshals i Danmark med MS Stavangerfjord og MS Bergensfjord.


== Sommerbyen ==
Langesund yrer av folkeliv fra mai til august. Konserter og festivaler preger bybildet. Hver sommer arrangeres det blant annet fiskefestival og shantyfestival. Bob Dylan og a-ha spilte på Wrightegaarden, byens kulturhus og konsertscene, i 2001. Også andre kjente artister som Leonard Cohen, Little Richard, B.B. King, Turboneger, TOTO og Elton John har spilt i Langesund. Postgirobygget spiller hver sommer på Wrightegaarden, og har laget sangen Sommer på jorda om sommerbyen Langesund.


=== Festivaler ===
Shanty-festivalen
Langesund sjømat- og fiskefestival
Langesund Bluegrassfestival
Langesund revyfestival
Skjærgårdssang i Langesund


== Severdigheter ==
Langesund kirke
Langøytangen fyr
Wrightegaarden
Tangen fort
Langesund Bad


== Kjente personer fra Langesund ==
Marie Høeg (1866-1949), kvinnesaksforkjemper og fotograf
Atle Selberg (1917-2007), professor og matematiker (Princeton University, USA)
Rachel Trovi (f. 1927), humanitær hjelpearbeider og grunnlegger av Ma´Ma Childrens Center på  Filippinene.
Kjell Bohlin (1928-2011), stortingsrepresentant (Ap) 1977-89, ordfører i Bamble, fylkesmann i Telemark 1989-1998.
Ivo de Figueiredo (1966- ), historiker og dokumentarforfatter
Vidar Busk (1970- ), musiker og bluesartist
Langesund Mandssangforening


== Eksterne lenker ==
(en) Langesund – kategori av bilder, video eller lyd på Commons